钦定古今图书集成/理学汇编/学行典/第278卷 > 《大墙上蒿行》魏·文帝
## 钦定古今图书集成/理学汇编/学行典/第278卷 > 《大墙上蒿行》魏·文帝

“阳春无不长成，草木群类，随大风起，零落若何翩翩，
中心独立一何茕，四时舍我驱驰，今我隐约欲何为？
人生居天壤间，忽如飞鸟栖枯枝，我今隐约欲何为？
适君身体所服，何不恣君口腹所尝？冬被貂鼲温暖，
夏当服绮罗轻凉。行力自苦我将欲何为？不及君少
壮之时，乘坚车，策肥马良，上有沧浪之天，今我难得
久来视，下有蠕蠕之地，今我难得久来履，何不恣意
遨游，从君所喜，带我宝剑，今尔何为自低昂。”《悲丽平
壮观》，白如积雪，利如秋霜，駮犀标首，玉琢中央，帝王
所服，辟除凶殃。御左右奈何致福祥？吴之辟闾，越之
步光，楚之龙泉，韩有墨阳。苗山之铤，羊头之钢，知名
前代，咸自谓丽且美，曾不知君剑，良“绮难忘。冠青云，
之崔嵬。纤罗为缨，饰以翠翰。既美且轻，表容仪，俯仰
垂光荣。宋之章甫，齐之高冠。亦自谓美，盖何足观。”排
金铺，坐玉堂。风尘不起，天气清凉。奏桓瑟，舞赵倡。女
娥长歌，声协宫商。感心动耳，荡气回肠。酌桂酒，脍鲤
鲂，与佳人期为乐康。前奉玉卮，为我行觞。今日乐，不
可忘，乐未央，为乐常“苦迟。岁月逝，忽若飞。何为自苦，
使我心悲。”